text: Dansk Folkeparti vil have bommen ned
  09 juni 2015 kl. 16.29
  Partiet sætter i dag fokus på deres ønske om mere grænsekontrol.
  De færreste er sikkert i tvivl om, at Dansk Folkeparti meget gerne vil have, at der er mere kontrol med, hvem der krydser grænsen til Danmark.
  Derfor holder partiet i dag en landsdækkende grænsedag, hvor de flere steder i landet deler grænsekage ud til vælgerne.
  Hele partitoppen med bl.a. Kristian Thulesen Dahl og Pia Kjærsgaard er tirsdag aften samlet på Hotel Tønderhus.
  Herfra går turen til grænseovergangen i Sæd, hvor partiet vil være til stede med både Dannebrog og kage.
  